|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | Ιωάννινα, 10 Μαρτίου 2021 |
| **ΑΠΟΚΕΝΤΡΩΜΕΝΗ ΔΙΟΙΚΗΣΗ** |  |  |
| **ΗΠΕΙΡΟΥ - ΔΥΤ. ΜΑΚΕΔΟΝΙΑΣ** |  | Αριθ. Πρωτ.: οικ. 27195 |
| **ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ** |  |  |
| **ΔΙΕΥΘΥΝΣΗ ΟΙΚΟΝΟΜΙΚΟΥ** |  |  |
| **ΤΜΗΜΑ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΡΑΤΙΚΩΝ ΟΧΗΜΑΤΩΝ** |  |  |
|  |  |  |
| Ταχ. Δ/νση: | Βορείου Ηπείρου 20 |  |  |
| Πληροφορίες:  | Αντώνης Μαυράκος |  |  |
| Τηλέφωνο: | 2651360339 |  |  |
| Fax: | 2651360341 |  |  |
| E-mail: | antonismav@apdhp-dm.gov.gr |  |  |
| Ιστοσελίδα: | www.apdhp-dm.gov.gr |  |  |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

# για την εκποίηση αμνών γάλακτος, παραγωγής έτους 2021 και 2022,

# του Πρότυπου Κέντρου Κτηνοτροφίας και Εκπαίδευσης Βλάστης

**Ο ΣΥΝΤΟΝΙΣΤΗΣ**

**ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ – ΔΥΤ. ΜΑΚΕΔΟΝΙΑΣ**

Έχοντας υπόψη :

1. *Τις διατάξεις του Ν. 2503/1997 (ΦΕΚ 107/Α’/1997) «Διοίκηση, Οργάνωση, Στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις».*
2. *Τις διατάξεις του Ν. 3852/2010 (ΦΕΚ 87/Α’/2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».*
3. *Τις διατάξεις του Π.Δ. 141/2010 (ΦΕΚ 234/Α’/2010) «Οργανισμός της Αποκεντρωμένης Διοίκησης Ηπείρου – Δυτικής Μακεδονίας», όπως ισχύει.*
4. *Την ΠΥΣ 4/06-02-2015 (ΦΕΚ 24/Α’/06-02-2015) σε συνδυασμό με τις διατάξεις του άρθρου 56 του Ν. 4257/2014 (ΦΕΚ 93/Α’/2014) «Επείγουσες ρυθμίσεις αρμοδιότητας Υπουργείου Εσωτερικών», σύμφωνα με το οποίο ο αρχαιότερος Γενικός Διευθυντής ασκεί τα καθήκοντα του Γενικού Γραμματέα όταν η θέση είναι κενή.*
5. *Την με αριθμ.13912/15-05-2017 Απόφαση του Υπουργού Εσωτερικών με την οποία διορίστηκε Συντονιστής της Αποκεντρωμένης Διοίκησης Ηπείρου – Δυτικής Μακεδονίας ο Μιχελάκης Βασίλειος του Πολυκάρπου (ΦΕΚ 250/τ. ΥΟΔΔ/26-05-2017 – ΑΔΑ:ΩΩΓΦ465ΧΘ7-Κ4Ω).*
6. *Την υπ’ αριθμ. 72443 /29-05-2017 (ΑΔΑ: 6Μ5ΜΟΡ1Γ-Λ0Ο) Απόφαση του Συντονιστή Απ.Δ.Ηπ-Δ.Μ., περί ορισμού Προϊσταμένου Γενικής Διεύθυνσης Χωροταξικής και Περιβαλλοντικής Πολιτικής.*
7. *Την υπ’ αριθμ. Πρωτ. 75532/02-06-2017 (ΑΔΑ:6ΕΥΧΟΡ1Γ-Λ1Ο) απόφαση με θέμα «Αναπλήρωση Συντονιστή Αποκεντρωμένης Διοίκησης Ηπείρου –Δυτικής Μακεδονίας.*
8. *Τις διατάξεις του Ν. 3861/2010 (ΦΕΚ 112/Α’/2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών διοικητικών και αυτοδιοικητικών οργάνων στο Διαδίκτυο «Πρόγραμμα Διαύγεια και άλλες διατάξεις», όπως τροποποιήθηκε και ισχύει.*
9. *Τις διατάξεις του Ν. 4412/2016 (ΦΕΚ 147/Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».*
10. *Την υπ’ αριθμ. 78738/15718/09-12-2015 Απόφαση της Απ.Δ.Ηπ-Δ.Μ. περί «αναδιοργάνωσης της λειτουργίας του Πρότυπου Κέντρου Κτηνοτροφίας και Εκπαίδευσης Βλάστης Ν. Κοζάνης της Αποκεντρωμένης Διοίκησης Ηπείρου – Δυτικής Μακεδονίας».*
11. *Την υπ’ αριθμ. 186083/27.11.2017 (ΦΕΚ 4264/Β΄/06-12-2017) Απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας «Παροχή εξουσιοδότησης υπογραφής διοικητικών πράξεων και εγγράφων «Με εντολή Συντονιστή  Αποκεντρωμένης  Διοίκησης Ηπείρου – Δυτικής  Μακεδονίας» στον Προϊστάμενο Γενικής Διεύθυνσης Εσωτερικής Λειτουργίας, στον Προϊστάμενο της Διεύθυνσης Οικονομικού και στους Προϊσταμένους των Τμημάτων αυτής».*
12. *Την υπ’ αριθμ. 169453/30-12-2020 (ΑΔΑ: 9ΩΒΡΟΡ1Γ-ΓΕ0) απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας για τη συγκρότηση* ***επιτροπής διενέργειας και αξιολόγησης συνοπτικών διαγωνισμών*** *που αφορούν την Αποκεντρωμένη Διοίκηση Ηπείρου – Δυτικής Μακεδονίας.*
13. *Την υπ’ αριθμ. 169450/30-12-2020 Απόφαση επιτροπής προσφυγών συνοπτικές (ΑΔΑ: 6Α87ΟΡ1Γ-4ΨΠ) απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας για τη συγκρότηση* ***επιτροπής αξιολόγησης ενστάσεων των διαγωνισμών*** *που αφορούν την διεξαγωγή των διαγωνισμών από την Αποκεντρωμένη Διοίκηση Ηπείρου – Δυτικής Μακεδονίας.*
14. *Την ανάγκη εκποίησης αμνών γάλακτος, παραγωγής 2021 και 2022 του Πρότυπου Κέντρου Κτηνοτροφίας & Εκπαίδευσης Βλάστης.*

**Κ Α Λ Ο Υ Μ Ε**

Όλους τους ενδιαφερόμενους να λάβουν μέρος στην από το νόμο προβλεπόμενη διαδικασία για την ανάδειξη πλειοδότη (αναδόχου/αγοραστή) για την εκποίηση (ανά έτος) τετρακοσίων (380) περίπου αμνών γάλακτος, βάρους κατά μέσο όρο 12 κιλών/ζώο του Πρότυπου Κέντρου Κτηνοτροφίας & Εκπαίδευσης Βλάστης [Εκτιμώμενη ποσότητα 380 x 12 = 4.560 κιλά].

**Δικαίωμα συμμετοχής** έχουν όλα τα φυσικά και νομικά πρόσωπα, ημεδαπά ή αλλοδαπά, οι συνεταιρισμοί και οι ενώσεις προμηθευτών που υποβάλλουν κοινή προσφορά. Στη διαδικασία δεν θα γίνουν δεκτοί όσοι αποκλείσθηκαν ή κηρύχθηκαν έκπτωτοι κατά το παρελθόν και όσοι δεν παρέχουν, κατά την κρίση της Επιτροπής Διενέργειας και Αξιολόγησης, τα εχέγγυα της πλήρους και τελείας εκπλήρωσης των υποχρεώσεών τους.

**Ελάχιστη τιμή προσφοράς ανά κιλό ζώντος ζώου (χωρίς τον Φ.Π.Α. 13% ) ορίζεται το ποσό των δύο ευρώ και δέκα λεπτών (2,10 €).**

Οι προσφορές θα αφορούν το σύνολο των αμνών (και επί του συνολικού τους βάρους).

**Κριτήριο κατακύρωσης** είναι η υψηλότερη τιμή (χωρίς Φ.Π.Α.) ανά κιλό.

Η διενέργεια (αποσφράγιση των προσφορών) θα πραγματοποιηθεί στις 16 Μαρτίου 2021 ημέρα Τρίτη και ώρα 12:00 π.μ.στο Διοικητήριο της Αποκεντρωμένης Διοίκησης Ηπείρου – Δυτ. Μακεδονίας, (Ζ.Ε.Π. Κοζάνης, Τ.Κ. 50100, Κοζάνη). Η αποσφράγιση των προσφορών θα γίνει δημόσια από την αρμόδια Επιτροπή Διενέργειας και Αξιολόγησης Συνοπτικών Διαγωνισμών της Αποκεντρωμένης Διοίκησης Ηπείρου – Δυτικής Μακεδονίας.

**ΓΕΝΙΚΟΙ ΟΡΟΙ**

1. Όποιος λαμβάνει μέρος στη διαδικασία, θεωρείται ότι έλαβε γνώση της ποιότητας, της κατάστασης και του αριθμού των προς εκποίηση αμνών.
2. Ο οριστικός αριθμός και το βάρος των προς εκποίηση αμνών μπορεί να παρουσιάσει αυξομειώσεις τόσο ως προς των αριθμό των ζώων, όσο και ως προς το μέσο βάρος τους.
3. Ο πλειοδότης δεσμεύεται να αγοράσει το σύνολο των αμνών που θα είναι διαθέσιμο (η παράδοση θα γίνει σταδιακά, ανάλογα με την ετοιμότητα προς διάθεση των ζώων, βάσει του βάρους τους και των ημερών ζωής τους), παρόλο που ενδέχεται να παρουσιάζει απόκλιση από τα στοιχεία της διακήρυξης, δεδομένου ότι είναι αδύνατο να προσδιοριστεί επακριβώς ο συνολικός αριθμός των αμνών και το συνολικό τους βάρος τη στιγμή της παραλαβής.

**ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΤΩΝ ΠΡΟΣΦΟΡΩΝ**

**Οι προσφορές πρέπει να κατατίθενται μέχρι στις** 16 Μαρτίου **2021 και ώρα 11.00 π.μ. στην Αποκεντρωμένη Διοίκηση Ηπείρου - Δυτ. Μακεδονίας, Δ/νση Οικονομικού, Τμήμα Διοικητικού Οικονομικού Ν. Κοζάνης, περιοχή Ζ.Ε.Π., Τ.Κ. 50100.** Η ίδια καταληκτική ημερομηνία ισχύει και όταν προσφορές αποστέλλονται με οποιονδήποτε άλλο τρόπο (ΕΛ.ΤΑ., ταχυμεταφορές κ.α.).

Προσφορές που κατατίθενται ή αποστέλλονται μετά την καταληκτική ημερομηνία και ώρα υποβολής προσφορών, θεωρούνται εκπρόθεσμες, δεν παραλαμβάνονται και επιστρέφονται.

Όσοι επιθυμούν να λάβουν μέρος στη διαδικασία πρέπει να καταθέσουν έγγραφες προσφορές, μέσα στην προθεσμία που ορίζεται ανωτέρω **υπό τη μορφή ενός ενιαίου και σφραγισμένου φακέλου,** με ποινή να μη γίνουν αποδεκτές, στο εξωτερικό του οποίου θα αναγράφονται ευκρινώς τα παρακάτω:

* Η λέξη «ΠΡΟΣΦΟΡΑ».
* **ΠΡΟΣ:**

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ – ΔΥΤΙΚΗΣ ΜΑΚΕΔΟΝΙΑΣ**

**ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ**

**Δ/ΝΣΗ ΟΙΚΟΝΟΜΙΚΟΥ – ΤΜΗΜΑ ΔΙΟΙΚΗΤΙΚΟΥ ΟΙΚΟΝΟΜΙΚΟΥ Ν. ΚΟΖΑΝΗΣ**

**Ζ.Ε.Π. ΚΟΖΑΝΗΣ, Τ.Κ. 50100, ΚΟΖΑΝΗ**

* **Αφορά την** «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ για την εκποίηση αμνών γάλακτος, παραγωγής έτους 2021 και 2022, του Πρότυπου Κέντρου Κτηνοτροφίας και Εκπαίδευσης Βλάστης»
* Τα πλήρη στοιχεία του αποστολέα (επωνυμία, διεύθυνση, τηλέφωνο επικοινωνίας, fax, e-mail)
* Η επισήμανση: **«Να μην ανοιχθεί από την ταχυδρομική υπηρεσία ή την Υπηρεσία»**

**ΤΡΟΠΟΣ ΣΥΝΤΑΞΗΣ ΤΗΣ ΠΡΟΣΦΟΡΑΣ**

Εντός του φακέλου τοποθετείται **γραπτή οικονομική προσφορά**, σύμφωνα με το υπόδειγμα του ΠΑΡΑΡΤΗΜΑΤΟΣ Α’ ή Β’, στην οποία θα αναγράφεται ολογράφως και αριθμητικώς το ποσόν, οπότε σε περίπτωση ασυμφωνίας, ισχύει η ολογράφως προσφερόμενη τιμή, καθώς και τα στοιχεία του προσφέροντος.

Για να γίνει η προσφορά δεκτή πρέπει να είναι ίση τουλάχιστον με τη βάση καθορισμού τιμής των αμνών γάλακτος ανά κιλό, δηλ. δύο ευρώ και δέκα λεπτών του ευρώ (2,10 €), χωρίς Φ.Π.Α. Σε περίπτωση που η προσφερόμενη τιμή αμνών ανά κιλό είναι μικρότερη από την τιμή αυτή, η προσφορά απορρίπτεται.

**Προσφορά αόριστη και ανεπίδεκτη εκτιμήσεως ή υπό αίρεση ή μη σύμφωνη με της όρους της διακήρυξης της απορρίπτεται ως απαράδεκτη.**

Οι προσφορές δεν πρέπει να έχουν σβησίματα, προσθήκες ή διορθώσεις. Εάν υπάρχει στην προσφορά οποιαδήποτε διόρθωση, αυτή θα πρέπει να είναι μονογραφημένη από τον προσφέροντα.

Η προσφορά απορρίπτεται όταν υπάρχουν σε αυτή διορθώσεις οι οποίες δημιουργούν ασάφειες και καθιστούν αδύνατη την αξιολόγηση κατά την κρίση της επιτροπής.

**ΑΠΟΣΦΡΑΓΙΣΗ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ**

Η αποσφράγιση των προσφορών γίνεται δημόσια στην Αποκεντρωμένη Διοίκηση Ηπείρου-Δυτ. Μακεδονίας, Τμήμα Διοικητικού – Οικονομικού, Ζ.Ε.Π. Κοζάνης, Κοζάνη, κατά την ημερομηνία και ώρα που ορίζονται με την παρούσα πρόσκληση, ενώπιον όσων υπέβαλαν προσφορές ή των νόμιμων εκπροσώπων τους, εφόσον παρίστανται.

Προσφορές που υποβάλλονται στο παραπάνω όργανο μετά τη λήξη της προθεσμίας, δεν αποσφραγίζονται αλλά παραδίδονται στην Υπηρεσία για επιστροφή, ως εκπρόθεσμες.

Κατά την αποσφράγιση των προσφορών το αρμόδιο όργανο, διατηρεί το δικαίωμα να ζητήσει οποιοδήποτε πρόσθετο στοιχείο κρίνει απαραίτητο.

**Σε περίπτωση που προκύψουν ισότιμες προσφορές ο ανάδοχος επιλέγεται με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής Διαγωνισμού και παρουσία των οικονομικών φορέων που έχουν προσφέρει την ίδια τιμή και το αποτέλεσμα καταγράφεται στο πρακτικό.**

Όσοι δικαιούνται, να παρευρίσκονται στη διαδικασία αποσφράγισης των προσφορών, λαμβάνουν γνώση των συμμετασχόντων και των τιμών που προσφέρθηκαν.

**Η Αναθέτουσα Αρχή διατηρεί το δικαίωμα να προβεί στην ανάθεση του αποτελέσματος με βάση τις αρχικές προσφορές χωρίς διαπραγμάτευση.**

**ΠΡΟΣΚΛΗΣΗ ΓΙΑ ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ**

Μετά την αξιολόγηση των προσφορών η Αναθέτουσα Αρχή ειδοποιεί εγγράφως τον προσφέρονται στον οποίο πρόκειται να γίνει η κατακύρωση για να υποβάλει εντός προθεσμίας πέντε (5) ημερών από την κοινοποίηση της σχετικής έγγραφης ειδοποίησης σ’ αυτόν **σε σφραγισμένο φάκελο τα εξής δικαιολογητικά:**

1. ***Πιστοποιητικά*** *που εκδίδονται από τις αρμόδιες κατά περίπτωση Αρχές, από τα οποία να προκύπτει ότι ο οικονομικός φορέας είναι ενήμερος ως προς τις υποχρεώσεις του που αφορούν τις* ***εισφορές κοινωνικής ασφάλισης κύριας και επικουρικής****, κατά την ημερομηνία υποβολής των δικαιολογητικών κατακύρωσης (άρθρο 80 Ν. 4412/2016).*
2. ***Πιστοποιητικό*** *από αρμόδια αρχή από το οποίο να προκύπτει ότι ο οικονομικός φορέας είναι ενήμερος ως προς τις* ***φορολογικές*** *υποχρεώσεις του κατά την ημερομηνία υποβολής των δικαιολογητικών κατακύρωσης (άρθρο 80 Ν. 4412/2016).*

Τα ανωτέρω αποσφραγίζονται και ελέγχονται από το αρμόδιο όργανο παραλαβής και αποσφράγισης των προσφορών σε ημερομηνία και ώρα που θα ορισθεί. Όσοι δικαιούνται, σύμφωνα με τα παραπάνω, να παρευρίσκονται στη διαδικασία αποσφράγισης του φακέλου των δικαιολογητικών, λαμβάνουν γνώση των δικαιολογητικών που κατατέθηκαν.

Όταν ο πλειοδότης στον οποίο πρόκειται να γίνει η κατακύρωση δεν υποβάλλει ή προσκομίσει ένα ή περισσότερα από τα ως άνω έγγραφα και δικαιολογητικά η κατακύρωση γίνεται στον πλειοδότη µε την αμέσως επόμενη χαμηλότερη τιμή. Σε περίπτωση που και αυτός δεν υποβάλλει ή προσκομίσει ένα ή περισσότερα από τα έγγραφα και δικαιολογητικά η κατακύρωση γίνεται στον πλειοδότη µε την αμέσως επόμενη χαμηλότερη τιμή και ούτω καθ’ εξής. Αν κανείς από τους συμμετέχοντες στο διαγωνισμό δεν υποβάλλει ή προσκομίσει, σύμφωνα µε τους όρους και τις προϋποθέσεις των ανωτέρω διατάξεων, ένα ή περισσότερα από τα έγγραφα και δικαιολογητικά τα οποία απαιτούνται, ο διαγωνισμός ματαιώνεται.

**ΥΠΟΓΡΑΦΗ ΚΑΙ ΔΙΑΡΚΕΙΑ ΣΥΜΒΑΣΗΣ – ΕΓΓΥΗΣΗ ΚΑΛΗΣ ΕΚΤΕΛΕΣΗΣ – ΤΡΟΠΟΣ ΠΛΗΡΩΜΗΣ**

Μετά τον έλεγχο των δικαιολογητικών κατακύρωσης, ο πλειοδότης καλείται να προσέλθει για την υπογραφή της σύμβασης,

*Ως συμβατική αξία νοείται η αξία που θα προκύψει από την εκτιμώμενη προς εκποίηση ποσότητα επί την προσφερόμενη τιμή χωρίς Φ.Π.Α.*

Εάν ο πλειοδότης δεν προσέλθει μέσα στην προθεσμία που του ορίστηκε για να υπογράψει τη σχετική σύμβαση, κηρύσσεται υποχρεωτικά έκπτωτος.

Η ισχύς της σύμβασης ολοκληρώνεται με την παραλαβή του συνόλου των ζώων που εκποιήθηκαν από τον αγοραστή.

Η εκκαθάριση του τιμολογίου που θα εκδοθεί, θα γίνει μέσω κατάθεσης του χρηματικού ποσού έως το τέλος του επόμενου μήνα, σε λογαριασμό που θα υποδειχθεί από την υπηρεσία.

**ΔΗΜΟΣΙΟΤΗΤΑ - ΔΙΑΘΕΣΗ ΤΕΥΧΩΝ**

Η παρούσα πρόσκληση θα αναρτηθεί, με αποδεικτικό ανάρτησης:

* στο Διοικητήριο της Αποκεντρωμένης Διοίκησης Ηπείρου – Δυτικής Μακεδονίας στα Ιωάννινα - Βορείου Ηπείρου 20.
* στο Διοικητήριο της Αποκεντρωμένης Διοίκησης Ηπείρου – Δυτικής Μακεδονίας στην περιοχή Ζ.Ε.Π. Κοζάνης (Διεύθυνση Αγροτικών Υποθέσεων και Τμήμα Διοικητικού Οικονομικού).
* στο Πρότυπο Κέντρο Κτηνοτροφίας και Εκπαίδευσης Βλάστης.

Επίσης η πρόσκληση θα καταχωρηθεί στην επίσημη ιστοσελίδα της Αποκεντρωμένης Διοίκησης Ηπείρου – Δυτικής Μακεδονίας: [www.apdhp-dm.gov.gr](http://www.apdhp-dm.gov.gr/) → «Ενημέρωση» → «Ανακοινώσεις – Προκηρύξεις» και θα αποσταλεί και στο Επιμελητήριο Κοζάνης.

Τα σχετικά με τη διαδικασία έγγραφα παρέχονται ελεύθερα στην επίσημη ιστοσελίδα της Αποκεντρωμένης Διοίκησης Ηπείρου – Δυτικής Μακεδονίας.

Τυχόν διευκρινήσεις σχετικά με τα έντυπα και τους όρους της προκήρυξης παρέχονται από τη Διεύθυνση Οικονομικού (Τμήμα Προμηθειών & Διαχείρισης Υλικού) της Αποκεντρωμένης Διοίκησης Ηπείρου - Δυτικής Μακεδονίας, οδός Βορείου Ηπείρου 20, Τ.Κ. 45445, Ιωάννινα, στο τηλέφωνο 2651360339, fax επικοινωνίας 2651360341 και ηλεκτρονική διεύθυνση: antonismav@apdhp-dm.gov.gr (κ. Μαυράκος), από το Τμήμα Διοικητικού Οικονομικού Ν. Κοζάνης, περιοχή Ζ.Ε.Π., Τ.Κ. 50100, στο τηλέφωνο 2461053165, από το Πρότυπο Κέντρο Κτηνοτροφίας και Εκπαίδευσης Βλάστης (τηλ. 2463092307) και από τη Διεύθυνση Αγροτικών Υποθέσεων Δυτικής Μακεδονίας (τηλ. 2461350260).

|  |  |
| --- | --- |
|  | **Ο ΣΥΝΤΟΝΙΣΤΗΣ ΑΠ.Δ.ΗΠ.-Δ.Μ.****κ.α.α****ΙΩΑΝΝΗΣ ΝΤΟΝΤΗΣ** |

**ΠΑΡΑΡΤΗΜΑ Α'**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ ΦΥΣΙΚΟΥ ΠΡΟΣΩΠΟΥ**

**ΟΙΚΟΝΟΜΙΚΗ ΠΡΟΣΦΟΡΑ**

Του ......................................................................................... κατοίκου (πόλη)............................................ (οδός) ...................................................... (αριθμός) ......... Τ.Κ. ……………Τηλέφωνο..................................... Κινητό ........................................ Φαξ ................................... E-mail …………….............………………….……………

**Προς την:**

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ – ΔΥΤΙΚΗΣ ΜΑΚΕΔΟΝΙΑΣ**

# Ο υπογράφων .................................................................................... σας γνωρίζουμε ότι για την για την εκποίηση αμνών γάλακτος του Πρότυπου Κέντρου Κτηνοτροφίας και Εκπαίδευσης Βλάστης , όπως αυτή περιγράφεται στην παρούσα πρόσκληση εκδήλωσης ενδιαφέροντος, η οικονομική προσφορά μας, ανά κιλό (χωρίς τον Φ.Π.Α.) είναι:

(ολογράφως): ....................................................................... ευρώ

(αριθμητικά): ............................ €.

(Ημερομηνία) ............................... Σφραγίδα και υπογραφή**ΠΑΡΑΡΤΗΜΑ Β'**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ ΝΟΜΙΚΟΥ ΠΡΟΣΩΠΟΥ**

**ΟΙΚΟΝΟΜΙΚΗ ΠΡΟΣΦΟΡΑ**

Της εταιρείας με την επωνυμία ............................................................................................, με διακριτικό τίτλο ............................................................................. που εδρεύει (πόλη) ................................................ (οδός) ............................................................. (αριθμός)............ Τ.Κ. ........... Τηλέφωνο.............................. Κινητό ................................................... Φαξ .................................... E-mail ................................................

**Προς την:**

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ – ΔΥΤΙΚΗΣ ΜΑΚΕΔΟΝΙΑΣ**

# Ο υπογράφων .........................................................................................., νόμιμος εκπρόσωπος της εταιρείας με την επωνυμία ........................................................................................................................ (διακριτικός τίτλος ...................................................................................................................), σας γνωρίζουμε ότι για την για την εκποίηση αμνών γάλακτος του Πρότυπου Κέντρου Κτηνοτροφίας και Εκπαίδευσης Βλάστης , όπως αυτή περιγράφεται στην παρούσα πρόσκληση εκδήλωσης ενδιαφέροντος, η οικονομική προσφορά μας, ανά κιλό (χωρίς τον Φ.Π.Α.) είναι:

(ολογράφως): ....................................................................... ευρώ

(αριθμητικά): ........................ €.

(Ημερομηνία) ............................... Σφραγίδα και υπογραφή

**ΠΑΡΑΡΤΗΜΑ Γ'**

**ΣΧΕΔΙΟ ΣΥΜΒΑΣΗΣ**



### ΕΛΛΗΝΙΚΗ ΔΗΜΟΚΡΑΤΙΑ

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ – ΔΥΤΙΚΗΣ ΜΑΚΕΔΟΝΙΑΣ**

**ΔΙΕΥΘΥΝΣΗ ΟΙΚΟΝΟΜΙΚΟΥ**

**ΤΜΗΜΑ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΡΑΤΙΚΩΝ ΟΧΗΜΑΤΩΝ**

**ΣΥΜΒΑΣΗ ΕΚΠΟΙΗΣΗΣ ΑΜΝΩΝ ΓΑΛΑΚΤΟΣ,**

**ΤΟΥ ΠΡΟΤΥΠΟΥ ΚΕΝΤΡΟΥ ΚΤΗΝΟΤΡΟΦΙΑΣ & ΕΚΠΑΙΔΕΥΣΗΣ ΒΛΑΣΤΗΣ**

Στα Ιωάννινα, σήμερα ................................................, ημέρα ............................................, στα γραφεία της Αποκεντρωμένης Διοίκησης Ηπείρου - Δυτικής Μακεδονίας, επί της οδού Βορείου Ηπείρου 20, οι παρακάτω συμβαλλόμενοι:

**αφενός**

1) Η Αποκεντρωμένη Διοίκηση Ηπείρου - Δυτικής Μακεδονίας, με Α.Φ.Μ. .............................................. Δ.Ο.Υ. .........................................., η οποία εκπροσωπείται νόμιμα από τον ασκούντα καθήκοντα Γενικού Γραμματέα κ. Βασίλειο Πολ. Μιχελάκη εφεξής «Αναθέτουσα Αρχή».

**αφετέρου**

2) ο/η κ. ...................................................................................., κάτοικος ................................................. και Α.Φ.Μ. .................................... Δ.Ο.Υ. ..................................., εφεξής «Ανάδοχος/Αγοραστής».

**Έχοντας υπόψη:**

1. *Τις διατάξεις του Ν. 2503/1997 (ΦΕΚ 107/Α’/1997) «Διοίκηση, Οργάνωση, Στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις».*
2. *Τις διατάξεις του Ν. 3852/2010 (ΦΕΚ 87/Α’/2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».*
3. *Τις διατάξεις του Π.Δ. 141/2010 (ΦΕΚ 234/Α’/2010) «Οργανισμός της Αποκεντρωμένης Διοίκησης Ηπείρου – Δυτικής Μακεδονίας», όπως ισχύει.*
4. *Την ΠΥΣ 4/06-02-2015 (ΦΕΚ 24/Α’/06-02-2015) σε συνδυασμό με τις διατάξεις του άρθρου 56 του Ν. 4257/2014 (ΦΕΚ 93/Α’/2014) «Επείγουσες ρυθμίσεις αρμοδιότητας Υπουργείου Εσωτερικών», σύμφωνα με το οποίο ο αρχαιότερος Γενικός Διευθυντής ασκεί τα καθήκοντα του Γενικού Γραμματέα όταν η θέση είναι κενή.*
5. *Την υπ’ αριθμ. 72443/29-05-2017 (ΑΔΑ: 6Μ5ΜΟΡ1Γ-Λ0Ο) Απόφαση του Συντονιστή Απ.Δ.Ηπ-Δ.Μ., περί ορισμού Προϊσταμένου Γενικής Διεύθυνσης Χωροταξικής και Περιβαλλοντικής Πολιτικής.*
6. *Τις διατάξεις του Ν. 3861/2010 (ΦΕΚ 112/Α’/2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών διοικητικών και αυτοδιοικητικών οργάνων στο Διαδίκτυο «Πρόγραμμα Διαύγεια και άλλες διατάξεις», όπως τροποποιήθηκε και ισχύει.*
7. *Τις διατάξεις του Ν. 4412/2016 (ΦΕΚ 147/Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».*
8. *Την υπ’ αριθμ. 78738/15718/09-12-2015 Απόφαση της Απ.Δ.Ηπ-Δ.Μ. περί «αναδιοργάνωσης της λειτουργίας του Πρότυπου Κέντρου Κτηνοτροφίας και Εκπαίδευσης Βλάστης Ν. Κοζάνης της Αποκεντρωμένης Διοίκησης Ηπείρου – Δυτικής Μακεδονίας».*
9. *Την υπ’ αριθμ. 169453/30-12-2020 (ΑΔΑ: 9ΩΒΡΟΡ1Γ-ΓΕ0) απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας για τη συγκρότηση* ***επιτροπής διενέργειας και αξιολόγησης συνοπτικών διαγωνισμών*** *που αφορούν την Αποκεντρωμένη Διοίκηση Ηπείρου – Δυτικής Μακεδονίας.*
10. *Την υπ’ αριθμ. 169450/30-12-2020 Απόφαση επιτροπής προσφυγών συνοπτικές (ΑΔΑ: 6Α87ΟΡ1Γ-4ΨΠ) απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας για τη συγκρότηση* ***επιτροπής αξιολόγησης ενστάσεων των διαγωνισμών*** *που αφορούν την διεξαγωγή των διαγωνισμών από την Αποκεντρωμένη Διοίκηση Ηπείρου – Δυτικής Μακεδονίας.*
11. *Την παρούσα Πρόσκληση Εκδήλωσης Ενδιαφέροντος..*
12. *Την υπ' αριθμ. πρωτ. ............................................ απόφαση κατακύρωσης της Απ.Δ.Ηπ.-Δ.Μ.*
13. *Την ανάγκη εκποίησης αμνών γάλακτος του Πρότυπου Κέντρου Κτηνοτροφίας & Εκπαίδευσης Βλάστης για τα έτη 2021 και 2022.*

***συμφώνησαν, συνομολόγησαν και συναποδέχθηκαν τα κατωτέρω :***

Ο πρώτος των συμβαλλομένων αναθέτει στο δεύτερο/η των συμβαλλομένων για τα έτη 2021 και 2022 την εκποίηση τετρακοσίων (380) περίπου αμνών γάλακτος, βάρους κατά μέσο όρο 12 κιλών/ζώο, του Πρότυπου Κέντρου Κτηνοτροφίας & Εκπαίδευσης Βλάστης στην τιμή των …........……… €/κιλό (χωρίς ΦΠΑ).

**ΓΕΝΙΚΟΙ ΟΡΟΙ**

1) Ο Ανάδοχος/αγοραστής, θεωρείται ότι έλαβε γνώση της ποιότητας, της κατάστασης και του αριθμού των προς εκποίηση αμνών.

2) Ο οριστικός αριθμός και το βάρος των προς εκποίηση αμνών μπορεί να παρουσιάσει αυξομειώσεις τόσο ως προς των αριθμό των ζώων, όσο και ως προς το μέσο βάρος τους.

3) Ο Ανάδοχος/αγοραστής, δεσμεύεται να αγοράσει το σύνολο των αμνών που θα είναι διαθέσιμο (η παράδοση θα γίνει σταδιακά, ανάλογα με την ετοιμότητα προς διάθεση των ζώων, βάσει του βάρους τους και των ημερών ζωής τους), παρόλο που ενδέχεται να παρουσιάζει απόκλιση από τα στοιχεία της διακήρυξης, δεδομένου ότι είναι αδύνατο να προσδιοριστεί επακριβώς ο συνολικός αριθμός των ατόμων και το συνολικό τους βάρος τη στιγμή της παραλαβής.

**ΔΙΑΡΚΕΙΑ ΣΥΜΒΑΣΗΣ ΚΑΙ ΤΡΟΠΟΣ ΠΛΗΡΩΜΗΣ**

Η ισχύς της σύμβασης ολοκληρώνεται με την παραλαβή του συνόλου των ζώων που εκποιήθηκαν από τον αγοραστή για τα έτη 2021 και το 2022.

Η εκκαθάριση του τιμολογίου που θα εκδοθεί, θα γίνεται μέσω κατάθεσης του χρηματικού ποσού έως το τέλος του επόμενου μήνα, σε λογαριασμό που θα υποδειχθεί από την υπηρεσία.

Σε πίστωση όλων των παραπάνω συντάχθηκε η παρούσα η οποία υπογράφεται από τα συμβαλλόμενα μέρη σε τρία (3) ισάξια πρωτότυπα, εκ των οποίων ένα (1) ένα παρέλαβε ο ανάδοχος, και τα υπόλοιπα δύο (2) κατατέθηκαν στη Διεύθυνση Οικονομικού.

**ΟΙ ΣΥΜΒΑΛΛΟΜΕΝΟΙ**